Patent BG-3114-U1 (BG)
Inventor: STEFANOV TODOR
IPC: F02M27/02
Filed: 2018-05-03
Abstract: Катализаторът икономайзер намира приложение в машиностроенето и в частност в автомобилната промишленост. Използва се за намаляване на разхода на гориво и по-специално за редуциране на вредните емисии в отработените газове на превозни средства с двигатели с вътрешно горене, както и горивни инсталации, работещи с фосилни горива. Той е с компактна, опростена и лесно реализуема конструкция, осигурява подобрено извеждане на получените газове, по-добро охлаждане и по-качествена електролиза. С него се понижават пиковите температури на изгаряне, избягва се наличието на излишен кислород в отработените газове, намаляват се вредните емисии в тях и се реализира намален разход на гориво, без значение от вида му. Катализаторът икономайзер се състои от електролизен генератор, който включва два електролизни генератора, съответно (А) за разлагане на вода на водород и кислород и (Б) за генериране на амонячни пари, азот и водород, чрез разлагане на воден разтвор на амоняк. Двата електролизни генератора (А и Б), осигуряващи газ, който е микс от водород, азот, амонячни пари и кислород, са разположени един до друг и са свързани помежду си. Генераторите (А и Б) са изградени от клетки, образуващи водни отделения, затворени между два електрода (1 и 2), разделени с гарнитура (3), оформена във вид на рамка. Всяка клетка е свързана със следващата посредством два отвора (1в), оформени в долната и горната част на всеки един електрод (1 и 2). Отворът (1в) в долната част на първия краен електрод (1) е оформен като вход (4) за постъпване на електролит и е свързан с изход (6), оформен към външен резервоар (Г). Отворът (1в) в горна част на същия електрод (1) е оформен като изход (5) за газ, свързан с вход (7) за газ, предвиден към резервоара (Г). Резервоарът (Г) е снабден още с отвор (8) за зареждане на електролит и с изход (9) за извеждане на генериран газ, свързан с вход на първи пламъчен арестор (10), представляващ обратен клапан. Генераторът (Б) е ограничен от краен електрод (С1), също с оформени в долната и в горната му част отвори (1в). Отворът (1в) в долната му част е вход (13) за постъпване на воден разтвор на амоняк, свързан с изход (14), към втори външен резервоар (Д) за воден разтвор на амоняк. Отворът (1в), изработен в горната част на електрода (С1), е изход (11) за газове, свързан с вход (12) към външния резервоар (Д). Резервоарът (Д) е снабден с входящ отвор (16) за зареждане на воден разтвор на амоняк и с изход (15) за извеждане на получените газове и амонячни изпарения към вход на втори пламъчен арестор (17), оформен като обратен клапан. Между електролизните генератори (А и Б) е монтиран междинен плътен преграден електрод (С) без отвори (1в). Клетките, образуващи водни отделения са прикрепени една към друга с болтове (22), преминаващи през отвори, оформени по периферията на всеки един от електродите (1, 2, С и С1), както и в гарнитурите (3). Изходите на първия и втория пламъчен арестор (10 и 17) са свързани с два входа, на смесителна камера (18). Изходът на камерата (18) е свързан с входа на изсушител на газове (19), а неговият изход е свързан с трети пламъчен арестор (20), също обратен клапан. Аресторът (20) е свързан с всмукателния колектор (21) на двигателя с вътрешно горене за изгаряне с използваното гориво в цилиндрите. Генераторите (А и Б) са свързани с електронен блок за управление (Е), като модулатор на широчината на импулса, присъединен към акумулатора на автомобила и към първия краен електрод (1), преградния електрод (С) и крайния електрод (С1).